### **Mal for obligatorisk skisse til søknad om midler fra Nasjonal satsing på forskningsinfrastruktur**

**Kun søkere som har sendt inn obligatorisk skisse innen skissefristen 21. juni 2023 kl. 23:59 vil være kvalifisert til å kunne søke om midler, inkl. forprosjektmidler, fra Nasjonal satsing på forskningsinfrastruktur (INFRASTRUKTUR) med søknadsfrist 15. november 2023.**

Alle INFRASTRUKTUR-søknader som ikke er basert på skisse sendt inn innen 21. juni 2023 vil bli avvist.

Hovedhensikten med denne obligatoriske skisserunden er å bidra til bedre nasjonal koordinering og samhandling mellom institusjoner og forskningsinfrastrukturer. Forskningsrådet vil derfor offentliggjøre tittel, sammendrag, samarbeidspartnere og kontaktpersoner til skissene, slik at ulike miljøer med samme infrastrukturbehov skal kunne kontakte hverandre og inngå samarbeid om søknader til den endelige utlysningen. Ved innsending av skisse samtykker prosjektansvarlig til dette.

Skissene vil ikke bli vurdert verken faglig eller strategisk. Søkerne vil kun få en kort tilbakemelding dersom prosjektet ikke synes å tilfredsstille kravene til å søke INFRASTRUKTUR-utlysningen. Det er søkermiljøene selv som har ansvar for å koordinere seg. Informasjon om initiativene som har kommet inn til skissefristen vil bli publisert på våre nettsider innen 14. juli 2023.

**Skissen må følge malen på neste side.**

Besvarelsen skal ikke være på mer enn 4 sider totalt. Besvarelsen av sammendrag (punkt 4) skal ikke overskride 1/2 side, beskrivelsen av infrastrukturen (punkt 5) skal ikke overskride 2 sider og foreløpig budsjett og kostnader (punkt 6) skal ikke overskride 1/2 side. Sideformatet skal være A4 med 2 cm marger, 11 pkt. skrift (Arial, Calibri eller Times New Roman) og enkel linjeavstand. Skissen skrives på engelsk.

Skissen lastes opp som vedlegg (prosjektbeskrivelse) via Forskningsrådets elektroniske søknadsmottak.

|  |
| --- |
| INFRASTRUKTUR-skisse nr: |
| (Fylles ut av Forskningsrådet) |

**1.Tittel og kontaktinformasjon**

|  |  |
| --- | --- |
| INFRASTRUKTUR- arbeidstittel |  |
| Vertsinstitusjon |  |
| Kontaktperson ved vertsinstitusjon (navn, tlf. og e-post) |  |
| Partnerinstitusjoner |  |

1. **Kategori (det kan krysses av for mer enn én)**

Forprosjekt (inntil 2 mill. kroner)

Etablering/oppgradering av forskningsinfrastruktur:

Avansert vitenskapelig utstyr og utstyrsfasiliteter (2–200 mill. kroner)

E-infrastruktur/datainfrastruktur/vitenskapelige databaser og samlinger (2–200 mill. kroner)

Deltakelse i internasjonal forskningsinfrastruktur (ESFRI eller andre)

Grunnfinansiering av drift

Forskningsinfrastrukturer som krever mer enn 200 mill. kroner av Norges forskningsråd. Vurderingen danner grunnlag for rådgivning til departementene

1. **Forskningsområdet infrastrukturen vil betjene (det skal settes helst ikke mer enn to kryss)**

**Teknologi og naturvitenskap**

Datavitenskap og digitale teknologier

Teknologi og grunnleggende naturvitenskap

Energi og fremtidens energisystemer

Geovitenskap, klima og miljø

**Livsvitenskap og helse**

Bioressurser

Bioteknologi

Medisin og helse

**Humaniora og samfunnsvitenskap**

Humaniora

Samfunnsvitenskap

1. **Kort sammendrag (maks 1/2 side, vil bli offentliggjort).**
2. **Beskrivelse av infrastrukturen (maks 2 sider)**

Beskrivelsen skal svare kort på følgende:

* Hvilken type infrastruktur planlegges etablert/oppgradert og hvilke brukermiljøer vil den hovedsakelig rette seg mot
* Om dette er en ny infrastruktur eller en oppgradering/utvidelse av en eksisterende infrastruktur
* Om infrastrukturen er lokalisert (på ett sted) eller distribuert (flere noder lokalisert på ulike steder)
* Hvordan denne infrastrukturen relaterer seg til allerede eksisterende infrastruktur (vil den være et supplement/komplementær, vil den inngå i et samarbeid med eksisterende infrastrukturer)
* Om det vil være behov for ressurser til datalagring, beregninger eller andre e-infrastrukturtjenester
* Dersom skissen gjelder deltakelse i internasjonalt infrastruktursamarbeid, skal det fremgå om dette gjelder en infrastruktur som er lokalisert utenfor Norge (i så fall hvor) eller om dette gjelder investeringer i en norsk node som i en distribuert internasjonal infrastruktur

1. **Foreløpig budsjett og kostnader (maks 1/2 side)**

Sett opp en skisse til budsjett for finansiering for etablering/oppgradering som antyder

* total kostnad for prosjektet
* beløpet dere har tenkt å søke om fra Forskningsrådet

1. **Liste over kontaktpersoner**

Liste over kontaktpersoner (navn, telefon og e-post) for hver av partnerne.